**ZŠ Dravce, Dravce 97, 05314**

**Učebné osnovy**

|  |  |
| --- | --- |
| Vzdelávacia oblasť | **UMENIE A KULTÚRA** |
| Názov predmetu | **VÝTVARNÁ VĆHOVA** |
| Škola | **Základná škola Dravce** |
| Názov ŠVP | **Štátny vzdelávací program pre I. stupeň základnej školy** |
| Názov iŠkVP | **Školský vzdelávací program pre I. stupeň základnej školy** |
| Stupeň vzdelania | **Primárne vzdelanie - ISCED 1** |
| Dĺžka štúdia | **4 roky** |
| Vyučovací jazyk | **Slovenský** |
| Forma štúdia | **Denná** |
| Iné | **Štátna škola** |
| **\* Učebné osnovy sú totožné so vzdelávacím štandardom ŠVP pre príslušný vzdelávací predmet.** | |

|  |  |
| --- | --- |
| **Časový rozvrh výučby predmetu** | **2. ročník** |
| **Štátny vzdelávací program** | 2 hod./ týž. |
| **Školský vzdelávací program** | 0 |
| **Spolu** | 2 hod./týž |
| **Spolu za rok ŠVP/ŠkVP** | **66/0** hod./rok |

**Prerokované v MZ dňa: ............................. Podpis vedúcej MZ:............................**

**Schválené riaditeľom školy: ..................... Podpis riaditeľa školy:.......................**

|  |
| --- |
| **CHARAKTERISTIKA PREDMETU** |

Výtvarná výchova v primárnom vzdelávaní vychádza zo spontánneho detského prejavu. Žiaci prostredníctvom výtvarných činností, hravou formou spoznávajú vyjadrovacie prostriedky vizuálnych umení (kresby, maľby, plastiky). Formou výtvarných činností (kreslenia, maľovania, priestorového a objektového vytvárania) sa stretávajú so svetom navrhovania dizajnu, architektúry, fotografie, videa a filmu. Aktívnu prácu s materiálom a nástrojmi nie je možné nahradiť formou pracovných zošitov –všetky ostatné didaktické formy, ako používanie učebnice, edukačných materiálov, premietanie filmov a pod. sú len doplnkovými aktivitami (v rámci motivácie alebo následných ukážok). Výtvarná výchova zahrňuje aj prácu s vizuálnymi prostriedkami prostredníctvom počítača. Od žiakov

očakávame najmä uplatnenie jeho predstavivosti a fantázie; nie napĺňanie dopredu očakávaných výsledkov. Výtvarná výchova je založená na tvorivosti žiaka –na rozvíjaní jeho vlastných nápadov a

koncepcií. Zručnosti (ovládanie nástrojov a techník) sú podriadené tvorivosti –prednosť má vymýšľanie, od námetu až po realizáciu formy. Očakávané sú vlastné riešenia žiakov, nie presné plnenie úloh. Výtvarná výchova obsahuje aj prvky, ktoré ju prepájajú s inými vyučovacími predmetmi,

napr. s pracovným vyučovaním (zručnosti v ovládaní nástrojov a v spracovaní materiálov), s hudobnou výchovou (tvorivé reagovanie na zvukové podnety), prírodovedou a vlastivedou

(reakcie na prostredie, prírodné javy, históriu a pod.), s IKT, s matematikou (porovnávanie, mierka, počet a pod.) s geometriou (tvar). Niektoré témy je možné, podľa uváženia učiteľa prepájať s témami týchto predmetov.

Žiaci sú veku prístupnou formou uvádzaní do znalosti súčasného umeleckého vyjadrovania sveta, do súčasnej vizuálnej kultúry i kultúrnej tradície. Získavajú dôležité kompetencie porozumenia svetu, ktorý je ich každodennou skúsenosťou.

|  |
| --- |
| **CIELE UČEBNÉHO PREDMETU** |

Žiaci v nadväznosti na detský výtvarný prejav rozvíjajú svoju vizuálnu kultúru na úrovni poznania i

vyjadrovania.

- rozvíjajú svoju predstavivosť a fantáziu,

- rozvíjajú si pozorovacie schopnosti,

- spoznávajú základné prostriedky výtvarného vyjadrovania,

- rozvíjajú tvorbu vlastných myšlienkových konceptov a ich formálnu a technickú realizáciu,

- osvojujú si základné zručnosti pri práci s nástrojmi a materiálmi,

- poznávajú umelecké diela a svoj zážitok z nich výtvarne vyjadrujú,

- osvojujú si základné kultúrne postoje.

|  |
| --- |
| **CIEĽOVÉ KOMPETENCIE** |

Žiak má po absolvovaní primárneho vzdelania mať nasledovné vedomosti, ovládať zručnosti

a byť schopný zaujímať postoje.

**• Vedomosti**

Vo výtvarnej výchove je väčšina vedomostí získavaná a zároveň overovaná prostredníctvom

praktických činností žiaka; časť vedomostí o výtvarnom umení a vizuálnej kultúre sa utvára

počas motivačnej, expozičnej a diskusnej časti vyučovacej jednotky a je podporená vizuálnymi materiálmi (edukačné DVD, knihy, časopisy).

Absolvent primárneho stupňa vzdelania sa naučil:

- základné vedomosti o farbách, charakteroch tvarov, textúr, základných priestorových vzťahoch,

- vedomosti o vlastnostiach a možnostiach používania výtvarných nástrojov a materiálov (ceruzky, fixky, štetce, nožnice, pastózne a vodové farby, suché a voskové/olejové pastely,

mäkké modelovacie hmoty, podkladové materiály, jednoduchšie úkony vo výtvarných programoch počítača ...),

- základné vedomosti o vybraných artefaktoch predhistorického umenia, umenia starovekých

kultúr, antického umenia,

- základné vedomosti o vývoji a hlavných kultúrnych typoch písma,

- základné poznatky o princípoch impresionistickej, surrealistickej a akčnej maľby, paketáže, land-

artu a niektorých formách body-artu vyplývajúce z výtvarnej skúsenosti

- znalosť vybraných charakteristických diel týchto smerov,

-znalosť základných maliarskych a sochárskych žánrov: krajinomaľby, zátišia, portrétu, sochy, reliéfu,

- prvé vedomosti o vzniku filmu – o pohybe obrazu, akcii, filmovej postave,

- prvé vedomosti o architektonickom priestore a tvare,

- vedomosti o krajine svojho okolia, obci, regióne a ich vizuálnych a estetických kvalitách

(typy, tvary, kolorit, usporiadanie, prírodniny, prírodné a kultúrne reálie, remeselné

tradície).

**• Zručnosti a spôsobilosti – formálne zručnosti**

- vyjadrovacie zručnosti, ktoré predstavujú základy znalostí vyjadrovacích prostriedkov (jazyka) vizuálnych umení (gramotnosť v oblasti vizuálnej kultúry);

Žiak dokáže:

- tvoriť spontánne i cielene vedené stopy (faktúry) – cieľavedomé významové usmernenie gesta a akcie, za účelom výrazu (nezobrazujúceho, primárneho výrazu samotnej stopy alebo výrazu stopou zobrazeného motívu), realizovať rôzne typy stôp (rôzne druhy línií, škvŕn, odtlačkov, bodov, textúr) na ploche i v modelovacej hmote v závislosti od rôznych nástrojov, rôznych spôsobov ich použitia (prítlak, rýchlosť a smer pohybu, gesto, hravá aktivita a pod.) a rôznych materiálov(pastózna farba, tekutá farba, mäkký a tvrdý kresliaci materiál, rôzne druhy podkladu, rôzne modelovacie hmoty a pod.),

- vyjadriť plošný a priestorový tvar a obrys podľa fantázie, predstavy, i (voľne) podľa videnej

skutočnosti – s nárokmi na približnú proporcionalitu, obsažnosť prvkov (detailov) a prevažne

spontánny výraz; dokázať operovať s tvarmi (dopĺňať neúplné tvary, zmnožovať tvary kreslením voľnou rukou, kopírovaním, vytiahnutím podľa šablóny, hravo manipulovať s rozmnoženinou, priraďovať príbuzné tvary, transformovať predmetný tvar na iný predmetný tvar, písmo na predmetný tvar geometrický a organický tvar, skladať tvar z rozmanitých prvkov, konštruovať

novotvar, narábať s pozitívom a negatívom tvaru – figúra a pozadie,

- vyjadriť lokálny farebný tón zobrazeného tvaru, predmetu vo vzťahu k videnej skutočnosti aj podľa predstavy a fantázie, zosvetliť a stmaviť farebné tóny miešaním farebných hmôt, vytvárať farebné postupnosti, používať základné farebné kontrasty (kontrast svetlých a tmavých, doplnkových, teplých a studených farieb), materiálové kontrasty (tvrdý, mäkký materiál), kontrasty textúry povrchov (drsná, hladká, vzorovaná ...),

- komponovať – vedome umiestňovať tvar (motív) v rôznych častiach plochy formátu,

- vyjadriť rytmus a pohyb prostriedkami kresby, maľby, grafiky, priestorového vytvárania (objekt, model),

- vyjadriť základnú vizuálnu symetriu a asymetriu,

- zvládnuť základné operácie s mierkou / veľkosťou zobrazených tvarov (vzťah väčšie – menšie, vedľa seba – za /pred sebou); vyjadriť priestor prostredníctvom mierky zobrazovaných prvkov,

- pokúšať sa o štylizáciu (vlastné poňatie zobrazenia motívu).

**• technické zručnosti**

Žiak dokáže:

- zvládnuť základné motorické úkony (narábanie) s rôznymi nástrojmi (ceruza, štetec, pero, fixky, uhlík, drievko, rydlo, nožnice, šablóna, špachtľa, valček a pod.),

- vytvárať stopy alebo tvary priamym telesným dotykom (rukou, prstami),

- kresliť prostredníctvom linky a jednoduchého šrafovania,

- zvládnuť technické základy usporiadania a miešania farieb na palete i na obraze; vyfarbovať

tvar, plochu viacerými spôsobmi prostredníctvom štetcového rukopisu (napr. šrafúra, pointilizmus, roztieranie, zapúšťanie,

- zvládnuť jednoduché konštrukčno-technické úkony s materiálmi (krčenie, zohýbanie, trhanie, strihanie, skladanie, vrstvenie a pod.), spájanie materiálov v koláži a v asambláži (vkladanie, lepenie, spínanie, viazanie, drôtovanie a pod.),

- zvládnuť jednoduché techniky otláčania (frotáž, dekalk, monotypia, papierorez, sádrorez linorez a pod.),

- zvládnuť základy modelovania predmetných tvarov, otláčania do modelovacej hmoty a

jednoduchého odlievanie reliéfu do sadry,

- zvládnuť techniku skladania a spájania priestorových tvarov (architektúr) z modulov (skladačka, stavebnica) a improvizovaných materiálov,

- zvládnuť základné operácie na počítači: typograficko-textové, s kresliacimi a maliarskymi nástrojmi (ceruza, guma, štetec, pečiatka, označenie výberu, základné filtre ).

**• mentálne spôsobilosti**

- rozvoj schopností a získavanie zručností v oblasti vnímania skutočnosti a prežívania zážitku,

vyjadrovania fantázie, predstáv a nápadov (vlastných koncepcií), rozumového posudzovania, konvergentného a divergentného myslenia.

Žiak dokáže:

- primerane veku pomenovávať postupy a výsledky vlastnej výtvarnej činnosti –motorické akcie, gestá a procesy (trhanie, krčenie, skladanie, strihanie, rezanie, lepenie, spínanie, drôtovanie, viazanie, vkladanie, balenie ... rôzne druhy kreslenia čiary, maľovania plochy, modelovania tvaru, jednoduchej grafickej tlače ...); schopnosť opísať jednoduché technické postupy a znalosť ich výsledného výrazu,

- primerane veku voliť motívy na vyjadrenie zadaných (zvolených) námetov,

- interpretovať psychickú charakteristiku výrazu zobrazeného motívu (smutný, veselý, nahnevaný, sklamaný, dráždivý, ľahostajný a pod.),

- vedome používať významové kontrasty motívov (napr. interpretácia zlého a dobrého tvaru, figurácie a pod.),

- kategorizovať predmety podľa základných znakov (veľkosť, farebnosť, účel, tvarová podobnosť, príslušnosť k významovej množine a pod.),

- priraďovať, zmnožovať, preskupovať, spájať a rozpájať prvky na základe zvolených kritérií

- cieľavedome umiestňovať zobrazované prvky vo formáte za účelom vyjadrenia príbehu (myšlienky), radenie vo vývojovom rade (pohyb, komiks, ilustrácia, filmová rozkresba),

- analyticko-synteticky posudzovať rozdielnosti a príbuznosti farieb (tónov a odtieňov), tvarov, materiálov, mierky,

- vedome hľadať a pokúšať sa charakterizovať synestetické vzťahy (farba a tvar voči tónom hudby, chutiam, vôňam a pachom),

- hľadať tvarové a funkčné analógie medzi živými organizmami a architektúrou, dizajnom.

**• Postoje**

Hlavnou kompetenciou v oblasti postojov je tvorivý prístup –žiak je vedený k tomu, aby pri každej edukačnej téme volil iniciatívne svoje vlastné, teda autentické riešenie, a postupne formuloval svoj estetický (vkus) i hodnotiaci názor. Formovanie takéhoto prístupu je dôležitým momentom edukácie, ktorý vyvažuje prevažne propozičné a konvergentné myslenie formované väčšou časťou kurikula. U žiaka sa sformovali tieto postoje:

- otvorenosť voči experimentovaniu s farbou, hmotou, tvarom, technikou, postupom, motívom a témou,

- otvorenosť voči hľadaniu analógií (tvarových, materiálových, výrazových),

- v nižších ročníkoch spontánne výtvarné riešenia,

- náklonnosť k uvedomenému hľadanie vlastných riešení, odklon od vyjadrovacích schém –inovovanie grafických stereotypov na základe podnetov fantázie a (primerane veku) vlastného

názoru (myslenia),

- tolerancia voči rôznym typom vyjadrovania, vkusu iných ľudí,

- aktívny prístup ku svojmu prostrediu, citlivá reflexia jeho hodnôt –jeho poznávanie a pretváranie.

|  |
| --- |
| **OBSAH PREDMETU** |

Obsah predmetu v 2. ročníku tvorí sústava edukačných tém. Každá z tém zodpovedá riešeniu určitého výtvarného problému. Témy sú zoradené v metodických radoch. Metodický rad

predstavuje riešenie príbuzných výtvarných problémov v priereze ročníkov (v tabuľke vodorovný rad), vždy na úrovni zodpovedajúcej veku. Takéto zoradenie sleduje stupňovanie náročnosti pri štruktúrovaní osobnosti žiaka. Zoradenie edukačných tém v rámci jedného ročníka (v tabuľke zvislý rad) umožňuje učiteľovi sledovať motivačné nadväznosti, prípadne ich zgrupovať a tvoriť z nich edukačné projekty. Takto koncipovaná sieť edukačných tém predstavuje model, s ktorým môže učiteľ dynamicky pracovať –podľa potreby preraďovať témy v časovom pláne jedného ročníka i medzi ročníkmi. Témy napĺňa konkrétnymi úlohami (zadaniami pre žiakov) učiteľ. Niektoré edukačné témy sú alternatívne –označené ako a), b).

V metodickej prílohe osnov sú k jednotlivým metodickým radom vypracované vzorové úlohy,

mali by však slúžiť ako nezáväzná inšpirácia pre učiteľov. Okrem navrhovaného priebehu

úlohy obsahujú možné motivačné a námetové východiská, navrhovanú techniku (pokiaľ nie je

predmetom edukačnej témy) a vyjadrujú ciele každej .

Edukačné témy a metodické rady pre 2. ročník

metodické rady edukačné témy

1. výtvarný jazyk / základné prvky 2.1. línia /hravé pokusy s rôznymi typmi

výtvarného vyjadrovania liniek, ich vzťahmi a charakterom

2.2. farba, výraz farby

2. výtvarný jazyk -kompozičné princípy a 2.3. kompozícia -umiestňovanie vo formáte

možnosti kompozície 2.4. rytmus a pohyb /arytmia a nehybnosť

2.5. symetria a asymetria /tvarov, farieb, plôch

(objektov)

2.6. land art/ výtvarné hry v krajine

2.7. surrealizmus fantastický portrét /použitie surrealistickej metódy

3. podnety výtvarného umenia /výtvarné 2.8. inšpirácia archaickými písmami

činnosti inšpirované dejinami umenia (hieroglyfy, piktogramy, transformácie

zobrazujúceho znaku na symbol, tajná abeceda...)

4. podnety fotografie 2.9. koláž / montáž z fotografií

5. podnety filmu a videa 2.10 filmová postava, filmový kostým, filmové

herectvo

6. podnety architektúry 2.11. architektúra ako skladačka,

stavebnica,stavb konštrukcia; zodpovednosť a

hra

7.elektronické médiá 2.12. hry s písmom a s textom na počítači

8.porovnávacie, kombinačné a súhrnné 2.13. triedenie zobrazenie predmetov podľa

cvičenia kategórii /porovnávanie

2.14. miešanie (hybridácia) tvarov zvierat a vecí

9.synestetické podnety 2.15. hmat vo vzťahu k priestoru a plasticite

10.podnety rôznych oblastí poznávania sveta 2.16. a) podnety prvouky:časti tela možnosť

spojiť s edukačnými úlohami 2.14. a 2.15

|  |
| --- |
| **METÓDY A FORMY PRÁCE**  **STRATÉGIE VYUČOVANIA** |

Vyučovanie výtvarnej výchovy je programovaný a riadený proces, v ktorom učiteľ iniciuje, rešpektuje a podporuje nápady a individuálne riešenia žiaka.

Techniky: Vtláčanie do hliny (modelovacia hmota), koláž/montáž z fotografií, asambláž, práca s materiálom, maľba temperovými (akvarelovými) farbami, kresba, kolorovaná kresba, ex libris, krátky digitálny videozáznam, práca s počítačom a iné.

Stratégie vyučovania:

Vybrané metódy a formy sú veku primerané a podporujú motiváciu, záujem a tvorivé činnosti žiakov. Dôležité je mať:

- povedomie vlastnej kultúrnej identity, rozvíjať vlastné kultúrno

- historické vedomie,

- rozvíjať kultivovanú vizuálnu, sluchovú, jazykovú a pohybovú gramotnosť,

- získať schopnosť kreatívneho vyjadrovania myšlienok, skúseností a emócií prostredníctvom

rôznych médií,

- rozlišovať rôzne súčasti kultúry (umenie, veda, náboženstvo, šport a i.), rozumieť ich úlohe

v živote jednotlivca a spoločnosti,

- opisovať svoje estetické zážitky z vnímania umeleckých diel, chápať význam kultúrnych a umeleckých pamiatok,

- porozumieť súčasnej umeleckej a kultúrnej tvorbe,

- zaujímať sa o kultúrne dedičstvo svojho regiónu, národa a štátu a zoznamovať sa s kultúrou

iných národov a regiónov,

- poznať zákonitosti etikety,

- zaujímať zodpovedné postoje k súčasnej kultúrnej ponuke, k móde,

- uplatňovať kritické myslenie voči mediálnej ponuke a iným súčasným kultúrnym procesom.

|  |
| --- |
| **VZDELÁVACÍ ŠTANDARD** |

|  |  |  |
| --- | --- | --- |
| TEMATICKÝ CELOK | Obsahový štandard | Výkonový štandard |
| ZÁKLADNÉ  VYJADROVACIE  PROSTRIEDKY  –  BOD, LÍNIA,  TVAR,  ŠKVRNA | -línia (rôzne typy čiar)  -výrazový charakter línie (využitý pri  tematickom kreslení)  -kresliace nástroje a pomôcky (voľnou rukou, pravítkom, kružidlom, náhodne)  -lokálny farebný tón (maľba, alt. kolorovaná kresba jednotlivých predmetov, farba podľa videnej skutočnosti)  -obrysový tvar predmetu  -symetria a asymetria jednoduchých tvarov (osová, stredová symetria ) | -použiť rôzne kresliace nástroje,  -kresliť čiarami s rôznym  charakterom,  -vyjadriť základný farebný tón predmetu,  -vyjadriť približný obrysový tvar predmetu,  -usporiadať tvary symetricky alebo asymetricky |
| ROZVOJ FANTAZIE  A  SYMETRICKÉ PODNETY | -rytmy v hudobnej skladbe (ukážky)  -rytmy v kresbe, maľbe  -rytmy v prírode  -kresba námetu podľafantázie (alternatívne fantastická téma, hudobníci, tanečníci, počutá hudba, abstraktné zobrazenie rytmov ...) pozn. možno nadviazať –spojiť s témou výtvarné vyjadrovacie prostriedky | -v kresbe vyjadriť rôzne  hudobné rytmy |
| PODNETY MODERNÉHO  VÝTVARÉHO UMENIA | -land art  -prírodná/mestská krajina  -prírodné materiály/umelé materiály  -surrealizmus  -fantastický portrét  -asambláž ukážky: umenie land artu | -  vytvoriť objekt (výtvarnú realizáciu) v krajine,  -vytvoriť objekt (asambláž) zbieraním, ukladaním, vrstvením, lepením z rôznych  prírodných materiálov podľa  vlastnej fantázie |
| VÝTVARNÉ ČINNOSTI  INŠPIROVANÉ DEJINMI  UMENIA | -umenie Egypta (pyramídy, hieroglyfy ...)  -rôzne typy písma –história vývoja písma (obrázkové –hláskové)  -výtvarná interpretácia obrázkového písma, význam a obraz | -vytvoriť vlastnú verziu obrázkového písma |
| ŠKOLA V  GALÉRII | -živá socha (ukážky)  -sochy v galérii (alt. virtuálnej galérii)  -sochy v kostole  -sochy na verejnom priestranstve  -výtvarná interpretácia sochy v inom médiu (maľba, koláž, performancia) alebo v inej technike (napr. modelovanie z plastelíny...) | -napodobniť sochy postojom, výrazom alebo performaciou (akciou) |
| PODNETY  ARCHYTEKTÚRY | -architektonické prvky (oblúk,preklad, stena, strop, brána, schody ...)  -architektúra ako skladačka (skladanie –  stavba z kociek, lega, škatuliek, kartónu ...)  -spájanie (alt.: zárezmi, spinkami, lepiacou páskou, lepidlom, viazaním ...)  -alt. modelovanie architektonického prvku z modelovacej hmoty | -skonštruovať architektonický tvar (prvok) zo stavebnice |
| PODNETY FOTOGRAFIE | -rôzne žánre fotografie (z časopisov) –  portrét, krajina, architektúra,  -mikro/makrofotografia, reportáž ...  -koláž, montáž  -strihanie a spájanie častí fotografií do nových  kompozičných súvislostí  -kompozícia z rôznych žánrov a rôzneho tvaroslovia | -zostaviť koláž z častí rôznych fotografií |
| PODNETY VIDEA A FILMU | -výtvarne interpretovať filmovú postavu v novej dramatickej situácii podľa vlastnej fantázie,  -navrhnúť kostým pre filmovú postavu | -filmová postava v kreslenom, animovanom alebo hranom filme  -filmový kostým, výzor postavy  -filmová postava v dramatickej akcii |
| ELEKTRONICKÉ  MÉDIA | -používanie klávesnice, vyhľadávanie písmen, malé a veľké písmená,  -čísla, používanie klávesu Shift, písanie diakritiky, zmena písma a rezu písma, zmena veľkosti  -písma, krátke texty | -napísať malé písmená, veľké písmená a čísla v textovom programe,  -napísať slová s diakritikou v textovom programe,  -zmeniť písmo, rez písma, farbu písma, píšu krátke vety v textovom programe |
| PODNETY DIZAJNU A  REMESIEL | -hračky rôzneho druhu  -chlapčenské a dievčenské hračky  -mechanické a statické hračky (funkcie, materiál, farby, tvary ...) klobučnícke remeslo  -pokrývky hlavy –klobúky, čiapky, šatky, kukly, kapucne, koruny | -navrhnúť hračku podľa vlastnej fantázie,  -vytvoriť jednoduchú pokrývku hlavy podľa vlastnej fantázie |
| PODNETY POZ  NÁVANIA SVETA | -prírodoveda –prírodniny a prírodné materiály (listy, kôra, kamene, semená, plody ...)  pozn. možno nadviazať –spojiť s témou podnety výtvarného umenia –land-art | -vytvoriť objekt (alt. asambláž alebo obraz) z prírodnín nájdených v okolitej prírode,  -interpretovať prírodné tvary |

|  |
| --- |
| **PRIEREZOVÉ TÉMY** |

V primárnom vzdelávaní majú prierezový charakter témy: Osobnostný a sociálny rozvoj, Výchova k manželstvu a rodičovstvu, Enviromentálna výchova, Mediálna výchova, Multikultúrna výchova, Regionálna výchova a ľudová kultúra, Dopravná výchova - výchova k bezpečnosti v cestnej premávke a Ochrana života a zdravia.

|  |
| --- |
| **HODNOTENIE PREDMETU** |

Klasifikácia a hodnotenie žiakov vychádza z Metodického pokynu č. 22/2011 na hodnotenie žiakov základnej školyč.2011-3121/12824:4-921 platného od 1.mája 2011

Žiaci sú na vysvedčení hodnotený slovne absolvoval/absolvovala

|  |
| --- |
| **UČEBNÉ ZDROJE** |

Učebnica výtvarnej výchovy pre 2. ročník.

Používané zdroje : reprodukcie umeleckých diel, internet, odborné časopisy, časopisy pre deti a mládež,

|  |  |  |  |
| --- | --- | --- | --- |
| FINANČNÁ GRAMOTNOSŤ | | | |
| 2. ročník | | | |
| VÝTVARNÁ VÝCHOVA | | | |
| **TEMATICKÝ CELOK** | **Učivo** | **TÉMA** | **KOMPETENCIA/ Očakávania, že žiak je schopný:** |
| Podnety architektúry | Architektúra je stavebnica /Môj vysnívaný dom, zámok/ | 6.Sporenie a investovanie | Čiastková kompetencia 1: Diskutovať o tom, ako sporenie prispieva k finančnej prosperite. Úroveň 1:  Opísať svoju predstavu o tom, ako človek môže sporiť. |

Použité zdroje FINANČNÁ GRAMOTNOSŤ - DODATOK KU ŠKOLSKÉMU VZDELÁVACIEMU PROGRAMU. Obsah. 2. ROČNÍK. FINANČNÁ GRAMOTNOSŤ 1.stupeň NÁRODNÝ ŠTANDARD FINANČNEJ GRAMOTNOSTI verzia 1.1